Valkoinen kuiva kausi

Valkoinen kuiva kausi (A Dry White Season) on vuonna 1989 valmistunut draamaelokuva. Sen on ohjannut Euzhan Palcy ja se perustuu André Brinkin samannimiseen romaaniin. Elokuvan tapahtumat sijoittuvat Etelä-Afrikkaan, ja aiheena on apartheid.

Pääosia elokuvassa näyttelevät Marlon Brando, Donald Sutherland, Janet Suzman, Zakes Mokae, Jürgen Prochnow ja Susan Sarandon. Brando oli Oscar-ehdokkaana parhaan miessivuosan kategoriassa.

Arvioita
Video-oppaassa vuodelta 1994 Asko Alanen sanoo elokuvaa jännärimäiseksi draamaksi, joka kuitenkin toistaa tuttuja apartheid-kritiikin kuvioita. Hän antaa elokuvalle kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever sanoo elokuvaa hyvää tarkoittavaksi ja antaa sille kolme tähteä neljästä.

Lähteet

Eteläafrikkalaiset elokuvat‎
Vuoden 1989 elokuvat‎
Yhteiskunnalliset elokuvat
Historialliset elokuvat